Diari Oficial de la Generalitat Valenciana


Sumari del DOGV 9615, del 12-06-2023 (2023/6240)

RESOLUCIÓ de 23 de maig de 2023, del director general d'Agricultura, Ramaderia i Pesca, de sol·licituds aprovades, denegades i de les quals es desisteix, en les ajudes convocades per la Resolució de 27 d'abril de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9615

Data del DOGV
:   12-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6240


Data del document
:   23-05-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 23 de maig de 2023, del director general d'Agricultura, Ramaderia i Pesca, de sol·licituds aprovades, denegades i de les quals es desisteix, en les ajudes convocades per la Resolució de 27 d'abril de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2022. [2023/6240]  
Vist el Reial decret 948/2021, de 2 de novembre, pel qual s'estableixen les bases reguladores per a la concessió d'ajudes estatals destinades a l'execució de projectes d'inversió dins del Pla d'impuls de la sostenibilitat i competitivitat de l'agricultura i la ramaderia (III) en el marc del Pla de recuperació, transformació i resiliència. Aquest règim d'ajudes es va comunicar a la comissió Europea, i s'ha registrat amb el número SA 64201 (2021/XA).  
Vista la Resolució de 27 d'abril de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2022 (DOGV 9329, 02.05.2022), a càrrec de la dotació pressupostària 69.25.85.1874, línia S8819, capítol 7, del programa 714.99, MRR Agricultura i Desenvolupament Rural, amb un import de 869.730,00 euros. Aquests fons procedeixen dels pressupostos generals de l'Estat, dins del Pla de recuperació, transformació i resiliència de la Unió Europea i dels fons Next Generation.  
Vista la Resolució de 6 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es modifica la composició de l'òrgan col·legiat al qual es refereix l'apartat seté de la Resolució de 27 d'abril de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2022.  
Vist que l'òrgan competent ha desenvolupat les activitats d'instrucció i ha efectuat la valoració de les sol·licituds l'òrgan col·legiat competent establit en el punt seté de la Resolució de 27 d'abril de 2022, modificada per la Resolució de 6 de març de 2023, i que s'han observat en tots els tràmits el procediment establit,  
  
Vist l'informe de l'òrgan instructor en relació amb la documentació aportada pels sol·licitants, i les causes que justifiquen considerar que es desisteix de les sol·licituds que no han sigut esmenades dins del termini i en la forma escaient i per denegades les sol·licituds que no compleixen els requisits mínims establits en el Reial decret 948/2021 i la Resolució de 27 d'abril de 2022, modificada per la Resolució de 6 de març de 2023.  
Vista l'acta de l'òrgan col·legiat, en la qual es conclou que la dotació econòmica existent en aquesta línia d'ajuda (869.730,00 euros) no és suficient per a poder atendre l'import màxim d'ajuda per concedir (1.719.887,85 euros) d'aquestes sol·licituds, per la qual cosa resulta necessària l'aplicació del punt huité (criteris de priorització en la concessió de les ajudes) de la Resolució del 27 d'abril de 2022.  
I vista la proposta de resolució de concessió, de data 18 de maig de 2023, formulada per la subdirectora general d'Estructures Agràries i Cooperativisme, com a presidenta de l'òrgan col·legiat de valoració de les sol·licituds d'ajuda presentades, d'acord amb el punt seté de la Resolució de 27 d'abril de 2022, modificada per la Resolució de 6 de març de 2023, resolc:  
  
Primer. Concessió de les ajudes  
1. Aprovar la concessió de les ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2022, i pels imports indicats en l'annex I d'aquesta proposta.  
2. Denegar la concessió de les ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2022, i pels motius indicats en l'annex II.1 d'aquesta proposta, o per haver obtingut una puntuació inferior a la necessària per a la concessió en funció dels criteris de priorització establits en els articles 7 i 25 del Reial decret 948/2021, de 2 de novembre, indicats en l'annex II.2 que romandran en llista de reserva, per a suplir, en ordre de prelació estricte, qualsevol renúncia que es produïra entre les sol·licituds inicialment beneficiàries.  
  
3. Dictar resolució definitiva per la qual es considera que desisteixen de les sol·licituds incloses en l'annex III a aquesta resolució, per les causes que s'hi detallen.  
  
Segon. Justificació de les inversions  
D'acord amb el que s'estableix en l'article 30.3 del Reial decret 948/2021, el beneficiari disposarà d'un termini màxim de díhuit mesos des de la concessió de l'ajuda per a l'execució de les inversions. En tot cas, els pagaments es realitzaran, com a molt tard, el 30 d'abril de 2026.  
  
La documentació justificativa de l'execució completa del projecte d'inversió s'haurà de presentar, com a màxim, tres mesos després de la finalització d'aquesta, mitjançant la modalitat de compte justificatiu en qualsevol de les modalitats establides en la secció 2a del capítol II del títol II del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
Els beneficiaris de les ajudes hauran de garantir el compliment del principi de no causar dany significatiu al medi ambient (principi do no significant harm - DNSH), d'acord amb el que s'estableix en el Pla de recuperació, transformació i resiliència durant totes les fases del disseny i execució del projecte de què es tracte i, de manera individual, per a cada activitat dins d'aquest. Així mateix, hauran de mostrar garanties que les seues actuacions no incideixen negativament sobre l'objectiu mediambiental de la protecció i recuperació de la biodiversitat i els ecosistemes. En cas d'incompliment de les obligacions establides en aquest apartat, escaurà el reintegrament total o parcial de les quantitats percebudes, per la persona o entitat beneficiària en funció de l'abast de l'incompliment.  
La sol·licitud de pagament i la documentació justificativa s'hauran de presentar a través de l'adreça d'internet: https://www.gva.es/va/inicio/procedimientos'id\_proc=18956  
  
Tercer. Transparència, subministrament d'informació i dades obertes  
1. Les persones beneficiàries de la subvenció hauran de complir les obligacions de transparència establides en la Llei 19/2013, de 9 de desembre, de transparència, accés a la informació pública i bon govern; en la Llei 1/2022, de 13 d'abril, de transparència i bon govern de la Comunitat Valenciana, i en l'article 18 de la Llei general de subvencions.  
2. En particular, les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben, com a mínim, a la quantitat de 5.000 euros.  
En concret, hauran de publicar en els termes establits en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació s'haurà de realitzar a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/va/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
3. Sense perjudici de les obligacions establides en l'apartat anterior, totes les entitats o persones beneficiàries de subvencions hauran de donar la publicitat adequada del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
En particular, d'acord amb l'article 28 del Reial decret 948/2021, les persones beneficiàries hauran de fer constar en les actuacions, incloent-hi qualsevol documentació o publicació de qualsevol índole i suport, actuació de comunicació o visibilitat, premis i publicitat, que són finançades per la Unió Europea-Next Generation EU, segons el Pla presentat pel Ministeri d'Agricultura, Pesca i Alimentació. Així mateix, hauran de complir les obligacions establides en els articles 14 i 18 de la Llei 38/2003, de 17 de novembre, general de subvencions, i la resta de legislació aplicable.  
4. Les entitats o persones beneficiàries de subvencions estan obligades a subministrar a l'entitat concedent, amb el requeriment previ, tota la informació que siga necessària per al compliment per aquesta de les obligacions establides en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haja sigut atés, l'òrgan que ha realitzat el requeriment podrà acordar, amb l'advertiment i l'audiència previs a la persona interessada, la imposició de multes coercitives en els termes establits en l'article 5 de la Llei 1/2022, de 13 d'abril.  
  
5. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.  
  
Quart. Recursos  
Contra aquesta resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, un recurs de reposició davant el mateix òrgan que l'ha dictada en el termini d'un mes, comptador des de l'endemà de la publicació. Igualment, podrà interposar-se directament un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que s'estableix en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 23 de maig de 2023.- El director general d'Agricultura, Ramaderia i Pesca: Antonio Quintana Martínez.